User:AlbinaKelmendi

Albina Kelmendi Rrugëtimi i Albinës filloi në edicionin e katërt të “The Voice of Albania” ku doli si finaliste duke rrëmbyer zemrat e publikut shqiptarë. Pas “The Voice” lansoi këngën “Ëndrrën mos ma merr”. Përgjatë viteve 2015/16 ishte pjesë e dramës “Copë/Copë” me të cilën u prezantua në vende të ndryshme të Europës. Pas këtyre projekteve ajo mori pjesë në festivale të ndryshme, ku vlen të theksohet festivali “Kosovarja Këndon” në të cilin u shpërblye me çmimin e parë. Dueti i saj i parë ishte “Dënim” në bashkëpunim me këngëtarin Sinan Vllasaliu. Hap i fuqishëm ishte viti 2019, vit ky në të cilin u lansuan këngët “Nuk e Pranoj” dhe “Ta Fali Zemra” te cilat u pritën ngrohtë nga publiku. Edhe viti 2020 ishte tejet i suksesshëm për artisten. Ajo solli projekte të shumta muzikore të cilat gëzuan sukses të madh duke e bërë ndër këngëtaret më të preferuara në të gjitha vendet ku jetojnë shqiptarët. Albina gjithashtu themeloi kompaninë e parë në Kosovë e cila sjellë një gamë të gjerë shërbimesh të marketingut, brendimit, dizajnit, filmit dhe muzikës të quajtur “Publico”.